Unnur Arndísardóttir ( 37 ) veit hvað klukkan slær : SYSTIR AVALON : Útskriftarathöfn þegar Unnur útskrifaðist sem systir Avalon árið 2013 . Dulúð „ Ég býð allar konur velkomnar til mín á gyðjunámskeið sem verður undir stjórn Kathy Jones en hún kemur hingað til lands í þeim tilgangi að kynna og kenna gyðjufræðin . Námskeiðin fara fram í Móðurhofi sem er aðsetur mitt á Stokkseyri . En þar er náttúran svo mögnuð og krafturinn svo nálægur , “ segir Unnur sem er einnig jógakennari og heilari . Kathy Jones er stofnandi og skólastjóri Gyðjuskólans í Glastonbury á Englandi þar sem fólki gefst kostur á að kynna sér gyðjuna eins og hún birtist í náttúrunni allt í kring . FAGRAR OG DULARFULLAR : Allar konur geta fundið tengingu við gyðjuna . GYÐJAN FRÁ AVALON : Kathy Jones kom til landsins og hélt námskeið í heilunar - og jógastöð Unnar á Stokkseyri . „ Þetta kann að hljóma furðulega í eyrum sumra en gyðjufræðin byggja meðal annars á fornum átrúnaði og í skólanum í Glastonbury eru gyðjufræðin skoðuð með hliðsjón af gömlum þjóðarhefðum , sögum , menningu , náttúru og veðurfari . Kathy mun kynna gyðjufræðin og við tvær munum leiða helga athöfn hún sem gyðjan frá Avalon og ég sem hin norræna gyðja Íslands . Þetta eru áhugaverð fræði og ég hvet konur til kynna sér þetta , “ segir Unnur og býður alla velkomna .